cyanic-selkie/wikianc huggingface dataset:
Löbau
Löbau merupakan sebuah bandar terletak di daerah Görlitz, Saxony, Jerman.
Kalium permanganat
Kalium permanganat atau kalium manganat(VII) merupakan suatu sebatian sebatian kimia tak organik serta sejenis ubat dengan formula kimia KMnO4. Mangan dalam sebatian ini berada pada tahap pengoksidaan +7. Dalam perubatan, sebatian ini digunakan untuk membersihkan luka dan dermatitis. Sebatian ini juga merupakan agen pengoksidaan yang kuat.
Penghasilan
Kalium permanganat dihasilkan dalam industri daripada sebatian mangan dioksida yang boleh didapati daripada galian pirolusit. Mangan dioksida dipanaskan bersama kalium hidroksida dengan sumber oksigen yang lain seperti kalium nitrat atau klorat untuk menghasilkan kalium manganat.
Kimia organik
Sebatian larut kalium permanganat dapat menukarkan alkena kepada diol (glikol). Tindak balas ini sering digunakan sebagai ujian dalam menentukan kehadiran ikatan ganda dua atau tiga dalam suatu molekul. Meskipun begitu, bromin lebih sesuai digunakan dalam ujian ini kerana kalium permanganat boleh bertindak balas dengan pelbagai kumpulan lain disebabkan oleh sifat pengoksidaannya yang kuat.
Bahasa Kensiu
Kensiu (Kensiw) ialah bahasa Austro-Asia daripada subcabang Jahaik (Asli Utara). Bahasa ini dituturkan oleh sebuah komuniti kecil yang terdiri dari 300 orang penutur di wilayah Yala di selatan Thailand dan juga dilaporkan oleh sebuah komuniti yang terdiri daripada sekitar 300 orang penutur di Malaysia Barat (Perak dan Kedah). Penutur bahasa ini ialah orang Negrito yang dikenali sebagai orang Mani atau Maniq dari Thailand.
Taburan
Orang Maniq menetap di sekitar kawasan hutan pergunungan di selatan Thailand dan utara Malaysia. Mereka dianggap sebagai penduduk asal Semenanjung Malaysia. Di Thailand, mereka biasanya dikenal sebagai orang Sakai, Khon Paa atau Ngok Paa ("orang hutan"). Orang Maniq di selatan Thailand tinggal di wilayah perbatasan Narathiwat dan Yala dan di Pergunungan Baantat di wilayah Satul, Trang dan Phatthalung.
Di Malaysia, masyarakat Maniq terletak di antara kawasan utara Kedah dan sempadan Thailand. Namun, mereka telah menetap di kampung-kampung berdekatan Baling, Kedah sejak tahun 1965. Ada laporan yang menyatakan bahawa mereka juga menetap di selatan Kedah. Pada tahun 1969, satu tinjauan menunjukkan angka 98 orang Maniq sahaja di Kedah. sejumlah 200 orang Maniq menetap di Thailand dan sekitar 2,500 orang lagi di Malaysia. Walau bagaimanapun, angka ini tidak dapat dipastikan oleh kerana gaya hidup nomad etnik Maniq.
Pautan luar
Glosari dan senarai perkataan
1613 (nombor)
1613 (seribu enam ratus tiga belas) ialah nombor asli selepas 1612 dan sebelum 1614.
Dewan Hindu Sabha, Kulim
Dewan Kulim Hindu Sabha merupakan sebuah dewan serba guna yang terkenal di Kulim. Dewan ini digunakan sebagai dewan badminton apabila tiada majlis berlangsung dalam dewan ini. Biasanya majlis perkahwinan diadakan di sini untuk masyarakat India.
Gergasi (filem)
Filem Gergasi merupakan sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada 1958. Filem Gergasi diterbitkan dalam bentuk filem hitam putih tanpa warna.
Filem Gergasi mula ditayangkan pada 1958 di pawagam seluruh negara. Menampilkan Hashimah Yon, Aziz Jaafar, Haji Mahadi, Rokiah dan ramai lagi.
Pengarah
Filem Gergasi diarah oleh pengarah Dhiresh Ghosh pada 1958.
Panavia Aircraft GmbH
Panavia Aircraft GmbH adalah sebuah syarikat Jerman yang ditubuhkan oleh tiga negara rakan kongsi projek Tornado Multi Role Combat Aircraft (MRCA), Jerman Barat, Itali dan UK.
Sundawenang, Parung Kuda
Sundawenang merupakan sebuah desa yang terletak dalam (daerah) kecamatan Parung Kuda, Kabupaten Sukabumi, Provinsi Jawa Barat, Indonesia.
Poskod
Poskod yang digunakan di Sundawenang adalah 43357. Terdapat buah desa di dalam daerah kecamatan Parung Kuda.
Løland
Løland merupakan sebuah kampung yang terletak di dalam negara Norway.
Sol Campbell
Sulzeer Jeremiah "Sol" Campbell (lahir 18 September 1974) ialah bekas pemain bola sepak antarabangsa England. Seorang pemain pertahanan, dia mempunyai karier selama 19 tahun di dalam Liga Perdana Inggeris dan 11 tahun karier antarabangsa.
Dilahirkan di timur London kepada ibu-bapa dari Jamaica, dia memulakan karier bola sepaknya bersama Tottenham Hotspur pada bulan Disember 1992. Dia menghabiskan sembilan tahun di Spurs, menjaringkan 10 gol dalam 255 penampilan dan menjadi kapten pasukan itu ketika kemenangan Piala Liga Inggeris 1999 menentang Leicester City. Pada tahun 2001, dia menyertai seteru London Utara Tottenham, Arsenal secara perpindahan percuma dan kerana itu dia menjadi orang yang dibenci oleh ramai penyokong Spurs sepanjang kariernya. Dalam lima tahunnya dan 195 penampilan di Arsenal, dia memenangi dua Liga Perdana Inggeris dan dua Piala FA. Dia menjaringkan satu-satunya gol Arsenal ketika kekalahan 2–1 kepada Barcelona dalam perlawanan akhir Liga Juara-Juara 2006. Pada bulan Ogos 2006, dia menyertai Portsmouth secara perpindahan percuma; tiga tahunnya bersama kelab itu termasuk mengetuai mereka menjuarai Piala FA 2008. Pada akhir musim 2008–09, dia membuat perpindahan mengejut ke pasukan League Two, Notts County secara perpindahan percuma. Dia meninggalkan kelab itu secara persetujuan bersama pada bulan September 2009 selepas hanya bermain satu perlawanan untuk kelab itu. Pada tahun berikutnya, dia kembali ke Arsenal sebelum mengakhiri kariernya bersama Newcastle United.
Setelah beraksi untuk pasukan England bawah-21 dan England B, dia membuat penampilan pertamanya daripada 73 penampilan untuk England ketika berumur 21 tahun. Pada bulan Mei 1998, Campbell menjadi kapten kedua termuda England selepas Bobby Moore, berumur 23 tahun 248 hari. Pada tahun 2006, dia menjadi satu-satunya pemain yang mewakili England dalam enam pertandingan utama berturut-turut, bermain dalam Kejohanan Eropah 1996, 2000 dan 2004 serta Piala Dunia 1998, 2002 dan 2006. Dia dinamakan dalam Pasukan Pertandingan untuk Piala Dunia 2002 dan Kejohanan Eropah 2004. Kejayaan yang lain termasuk berada daam Pasukan Tahunan PFA tiga kali (1999, 2003 dan 2004).
Pada bulan Februari 2015, dia mengesahkan hasratnya untuk bertanding bagi pencalonan Parti Konservatif untuk Datuk Bandar London dalam pilihan raya 2016.
Ujang
Ujang boleh merujuk kepada:-
1615 (nombor)
1615 (seribu enam ratus lima belas) ialah nombor asli selepas 1614 dan sebelum 1616.
Duffy
Aimee Anne Duffy (lahir 23 Jun 1984) ialah seorang penyanyi, penulis lagu dan pelakon wanita Wales. Album sulungnya, Rockferry, dikeluarkan pada 2008, menjadi album terlaris di United Kingdom pada tahun itu dan meraih perhatian antarabangsa. Ia mempertaruhkan singlenya paling berjaya, "Mercy".
Pey
Pey ialah komun di jabatan Landes di Aquitaine di barat daya Perancis.
Sekolah Kebangsaan Nanga Tutus
Sekolah Kebangsaan Nanga Tutus atau nama ringkasnya SK Nanga Tutus, merupakan sebuah Sekolah kebangsaan yang terletak di D/A Pejabat Pelajaran Gabungan Sibu.
Pada 2009, Sekolah Kebangsaan Nanga Tutus memiliki 31 pelajar lelaki dan 23 pelajar perempuan, menjadikan jumlah keseluruhan murid seramai 54 orang. Ia mempunyai seramai 10 orang guru.2009
Moravský Beroun
Moravský Beroun merupakan sebuah bandar yang terletak di daerah Olomouc, wilayah Olomouc, Republik Czech.
Neusalza-Spremberg
Neusalza-Spremberg merupakan sebuah bandar terletak di daerah Görlitz, Saxony, Jerman.
Abdullah bin Amr bin al-As
Abdullah bin Amr bin al-As (عبدالله بن امرو) adalah anak kepada Amr bin al-As. Beliau juga merupakan salah seorang sahabat nabi yang terkenal.
Lingkaran Luar Butterworth
Lingkaran Luar Butterworth atau BORR ialah sebuah lebuh raya yang terdapat di Butterworth, Malaysia.
Sejarah
Pembinaan bermula pada 2003, dan disiapkan pada 2006. Ia mula digunakan pada Januari 2007. Penduduk Sg Nyior memprotes kadar tol yang tinggi pada Februari 2007. Simpanan pondok tol Bagan Ajam ditunda oleh Kementerian Kerja Raya. Sekarang di kawasan rehat dan rawat Bagan Ajam di lebuh raya ini popular sebagai destinasi riadah keluarga dan belia (oleh kerana lokasi yang berhampiran pantai dan Selat Pulau Pinang), selain dari menjadi persinggahan bas-bas ekspres dan kenderaan yang melalui lebuh raya ini.
Ciri-ciri
Ia digabungkan dalam Jambatan Sungai Prai, yang mana ia jambatan yang terdapat di Sungai Perai dan Jambatan Sungai Maklom, yang mana ia jambatan yang terdapat di Sungai Maklom.
Plaza tol Bagan Ajam (BGA)
(Bermula 6.00 am pada 21 Februari 2007)
Akademi Pertahanan Nasional Jepun
Akademi Pertahanan Nasional Jepun (防衛大学校), singkatan APN (防大) merupakan akademi ketenteraan peringkat universiti selama empat tahun yang bertujuan untuk mendidik dan melatih pelajar yang bakal menjadi pegawai dalam tiga perkhidmatan Pasukan Pertahanan Diri Jepun. Ia terletak di Yokosuka, Kanagawa.
Acabaria tenuis
Acabaria tenuis merupakan spesies kipas laut dalam keluarga Melithaeidae.
Serangan udara Gaza 2023
Pada 9 Mei 2023, Israel melakukan beberapa siri serangan udara di Semenanjung Gaza, yang dipanggil Operasi Perisai dan Anak Panah oleh tentera Israel, yang membunuh tiga pemimpin gerakan Jihad Islam Palestin (PIJ) dalam pembunuhan yang disasarkan. 10 orang awam turut terbunuh. Tentera Israel menyalahkan PIJ atas serangan roket ini ke atas Israel yang menyebabkan serangan itu. Beberapa jam kemudian, dua rakyat Palestin terbunuh semasa serangan udara terhadap kenderaan di Khan Yunis.
Latar belakang
Serangan udara itu menandakan peningkatan terbaharu dalam permusuhan di Semenanjung Gaza antara Israel dan beberapa kumpulan Palestin, termasuk Hamas dan PIJ. Sejak Hamas menggulingkan Pihak Berkuasa Palestin dan menguasai wilayah itu dalam pertempuran Gaza 2007, kawasan itu telah mengalami banyak ledakan ganas. Sejak itu, Israel telah meletakkan sekatan ke atas Gaza atas sebab keselamatan.
Pengeboman
40 pesawat tentera mengambil bahagian dalam pengeboman itu yang berlangsung selama kira-kira dua jam bermula jam 2 pagi waktu tempatan pada hari Selasa. Serangan itu tidak dijangka, berlaku walaupun gencatan senjata dilaksanakan untuk menghentikan siri-siri baku tembak merentas sempadan berikutan kematian Khader Adnan dalam mogok lapar selama 87 hari.
Saksi berkata serangan pengeboman memusnahkan sebuah pangsapuri tingkat atas di Gaza dan sebuah rumah di Rafah. Kementerian kesihatan Palestin melaporkan 13 kematian, termasuk tiga komander, isteri mereka, beberapa anak dan mangsa cagaran, bersama 20 lagi yang cedera.
Konsulat Rusia di Ramallah melaporkan bahawa seorang warga Rusia, seorang doktor gigi penduduk tempatan, adalah antara yang maut, dibunuh bersama isteri dan anak lelakinya, meninggalkan anak perempuan mereka yang berusia 13 tahun sebagai satu-satunya mangsa yang terselamat daripada keluarga.
Beberapa jam kemudian, dua rakyat Palestin terbunuh semasa serangan udara terhadap kenderaan di Khan Yunis.
Reaksi
Pertubuhan Bangsa-Bangsa Bersatu telah menyeru kesederhanaan dan memulakan semula rundingan bertujuan mencapai keamanan yang berkekalan sebagai sebahagian daripada kebimbangan masyarakat antarabangsa. Pihak berkuasa Israel telah menggantung masuk dan keluar orang dan komoditi dari Gaza melalui dua titik persimpangan sehingga diberitahu kelak.
Marvik
Marvik merupakan sebuah kampung yang terletak di dalam negara Norway.
Sekolah Kebangsaan Nanga Assan
Sekolah Kebangsaan Nanga Assan atau nama ringkasnya SK Nanga Assan, merupakan sebuah Sekolah kebangsaan yang terletak di D/A Pejabat Pelajaran Gabungan Sibu,.
Pada 2009, Sekolah Kebangsaan Nanga Assan memiliki 66 pelajar lelaki dan 57 pelajar perempuan, menjadikan jumlah keseluruhan murid seramai 123 orang. Ia mempunyai seramai 14 orang guru.2009
SRK Nanga Assan sebuah sekolah aliran Bahasa Melayu. Sekolah ini terletak di tepi Sungai Assan kira-kira 16 kilometer jauh dari Bandar Sibu.
Theodor Herzl
Benjamin Ze'ev (Theodor) Herzl (bahasa Hungary: Herzl Tivadar, bahasa Ibrani: בנימין זאב הרצל‎  Binyamin Ze'ev Herzl) (2 Mei 1860 - 3 Julai 1904) merupakan seorang wartawan dari Austria-Hungary berbangsa Yahudi yang dianggap sebagai bapa Zionisme politik moden.
Herzl dilahirkan di Budapest. Keluarganya berasal dari Zemun (yang kini berada di Serbia). Apabila Herzl berumur 18 tahun, keluarganya berpindah ke Vienna. Beliau menceburi bidang undang-undang di institusi pengajian, tetapi sangat berminat dalam kewartawanan dan kesusasteraan. Beliau bekerja sebagai wartawan untuk Neue Freie Presse yang beribu pejabat di Paris. Kemudian, beliau menjadi editor sastera Neue Freie Presse, dan mengarang beberapa komedi dan drama untuk teater Vienna.
Semasa berusia muda, Herzl menyerati persatuan Burschenschaft, yang memperjuangkan perpaduan rakyat Jerman. Karya awal beliau tidak menumpu kepada kehidupan orang Yahudi dan berisfat huraian dan bukannya politik.
Herzl membentangkan idea Zionisnya dalam dua karyanya Der Judenstaat (Negara Yahudi) dan Altneuland (Tanah Baru Lama).
Zionisme
Herzl dikatakan mula mendalami Zionisme akibat Peristiwa Dreyfus, suatu peristiwa anti-Yahudi di Perancis. Seorang kapten tentera Perancis berbangsa Yahudi dijatuhkan hukuman kerana dituduh (palsu) menjadi perisik untuk pihak Jerman. Beliau juga menyaksikan himpunan anti-Yahudi di Paris berikutan kes itu. Pada masa itulah beliau berazam menentang fahaman anti-Yahudi. Berikut catatan dalam diari beliau bertarikh Jun 1895:
"'Di Paris, seperti yang saya katakan, saya telah mencapai sikap yang lebih bebas terhadap faham anti-Yahudi. Atas semuanya, saya mengertikan kekosongan dan ketiadatujuan 'menentang' fahaman anti-Yahudi'"
Herzl menyampingi karyanya dengan idea-idea Zionisme. Beliau berhasrat menggalakkan Zionisme di persada dunia. Herzl melawat banyak tempat untuk menyebarkan ideanya. Beliau disambut dengan meriah di Istanbul dan Sofia, tetapi dengan dingin oleh orang Maccabea di London. Pihak Zionis di Timur London pula melantik Herzl sebagai ketua Zionis.
Beliau merancang Kongres Zionis pertama di Basel dan dilantik sebagai Presiden Kongres, jawatan yang dipegang beliau sehingga meninggal dunia. Herzl juga menghadiri Konvensyen Hague, dan diterima dengan baik oleh negarawan yang lain. Pada Mei, 1901, beliau berjumpa dengan Sultan Turki, Abdul Hamid II. Namun, Sultan Hamid enggan memberi tanah Palestin kepada pihak Zionis.
Pada 1903, pihak British menawarkan sebidang tanah di Afrika Timur kepada pergerakan Zionis. Tawaran ini disambut baik oleh Herzl, tetapi ditolak oleh Kongres Zionis, yang berazam tekad menubuhkan Negara Yahudi mereka di Tanah Suci, "Israel".
Tilabad
Tilabad merupakan sebuah kawasan yang terletak di Iran.
Basilica of Saint-Denis
Basilica of Saint-Denis ialah bekas gereja biara zaman pertengahan yang besar dan katedral sekarang di komune Saint-Denis, pinggir utara Paris. Bangunan ini mempunyai kepentingan tunggal dari segi sejarah dan seni bina kerana koirnya, siap pada tahun 1144, secara meluas dianggap sebagai struktur pertama yang menggunakan semua unsur seni bina Gothic.
Basilika menjadi tempat ziarah dan nekropolis yang mengandungi makam Raja-raja Perancis, termasuk hampir setiap raja dari abad ke-10 hingga Louis XVIII pada abad ke-19. Henry IV dari Perancis datang ke Saint-Denis untuk secara rasmi meninggalkan kepercayaan Protestannya dan menjadi seorang Katolik.
Šternberk
Šternberk merupakan sebuah bandar yang terletak di daerah Olomouc, wilayah Olomouc, Republik Czech.
Todd McFarlane
Todd McFarlane (lahir 16 Mac 1961) adalah seorang kartunis negara Kanada, penulis, pereka permainan dan pengusaha, paling dikenali untuk karyanya dalam buku komik, seperti siri fantasi Spawn.
Pada akhir 1980-an dan awal 1990-an, McFarlane menjadi bintang buku komik kerana karyanya dalam siri Marvel Comics 'Spider-Man. Pada tahun 1992, ia membantu membentuk Image Comics, meletakkan okultisme watak anti-hero Spawn dari portfolio SMA-nya dan meng-perbaharui dirinya untuk tahun 1990-an. Spawn adalah seorang pahlawan yang popular pada 1990-an dan mendorong tren dalam penciptaan watak sendiri dalam buku komik.
Dalam beberapa tahun terakhir, McFarlane telah jarang melukis buku komik kerana memberi fokus pada usaha keusahawanan, seperti McFarlane Toys dan Todd McFarlane Entertainment, sebuah studio filem dan animasi. Pada bulan September 2006, diumumkan bahawa McFarlane akan menjadi Pengarah Seni 38 Studios,lebih dikenali Green Monster Games, diasaskan oleh kumpulan bola lisut Curt Schilling.McFarlane pernah menjadi co-pemilik National Hockey League Edmonton Oilers tetapi menjual sahamnya kepada Daryl Katz. Dia juga seorang pengumpul sejarah pembuatan bola.
Anugerah
Kerja McFarlane telah memenangi pelbagai anugerah selama bertahun-tahun
Peyrehorade
Peyrehorade ialah komun di jabatan Landes di Aquitaine di barat daya Perancis.
Sidoluhur, Godean
Sidoluhur merupakan sebuah desa yang terletak dalam (daerah) kecamatan Godean, Kabupaten Sleman, Provinsi DI Yogyakarta, Indonesia.
Poskod
Poskod yang digunakan di Sidoluhur adalah 55264. Terdapat 7 buah desa di dalam daerah kecamatan Godean.
Han Solo
Han Solo ialah seorang watak protagonis dalam francais Star Wars. Dalam trilogi filem asal, Han dan pembantu juruterbangnya, Chewbacca, terlibat dalam perjuangan menentang rejim Empayar yang kejam. Dalam perjalanan naratif Star Wars, beliau menjadi tokoh utama (berpangkat Jeneral) dalam Pakatan Pemberontak yang menentang rejim Empayar. Pencipta Star Wars, George Lucas menggambarkan watak Han Solo sebagai "seorang yang suka menyendiri pada mulanya tetapi kemudian menyedari betapa pentingnya menjadi sebahagian daripada kumpulan tertentu dan membantu demi kebaikan bersama". Pelakon, Harrison Ford memegang watak Han Solo dalam filem trilogi Star Wars asal serta The Force Awakens. Pelakon, Alden Ehrenreich pula memegang watak tersebut (Han Solo sewaktu muda/remaja) dalam filem, Solo: The Star Wars Story.
Peyre, Landes
Peyre ialah komun di jabatan Landes di Aquitaine di barat daya Perancis.
Keresahan perindustrian
Keresahan perindustrian ialah istilah yang digunakan untuk memerikan kegiatan yang dilakukan oleh tenaga kerja sewaktu membantah gaji atau syarat penggajian. Tindakan yang boleh diambil merangkumi: Daripada segi sejarah, rusuhan juga berlaku, misalnya tindakan yang diambil oleh gerakan Luddite semasa Revolusi Perindustrian, serta juga pencetusan pemusnahan mesin.
Acabaria triangulata
Acabaria triangulata merupakan spesies kipas laut dalam keluarga Melithaeidae.
Kaseh Sayang (filem 1957)
Filem Kaseh Sayang merupakan sebuah filem Melayu yang diterbitkan di Malaysia pada 1957. Filem Kaseh Sayang diterbitkan dalam bentuk filem hitam putih tanpa warna.
Filem Kaseh Sayang mula ditayangkan pada 1957 di pawagam seluruh negara. Menampilkan Haji Mahadi, Neng Yatimah, Saadiah, Hashimah Yon, Jins Shamsuddin dan ramai lagi.
Pengarah
Filem Kaseh Sayang diarah oleh pengarah Phani Majumdar pada 1957.
Abu Dzar al-Ghifari
Jundub ibn Junadah (جُندب بن جَنادة) atau lebih dikenali sebagai Abu Dzar al-Ghifari (ابو ذر الغافاري) adalah salah seorang sahabat nabi yang terawal. Beliau tinggal di Ghifar (antara Syam dan Madinah) bersama adiknya Jindab.
Beliau memeluk Islam di hadapan Rasulullah setelah tiba di Makkah beberapa hari sebagai musafir. Beliau dengan berani menyatakan keislamannya di hadapan Kaabah di depan penduduk Quraisy lalu dibelasah oleh orang kafir Quraisy.
Lihat juga
" Ustaz Fawwaz Mohamad Jan "
Bahasa Semaq Beri
Semaq Beri/Semoq Beri ialah sejenis bahasa Austro-Asia yang dituturkan di Semenanjung Malaysia, iaitu di Pahang dan Terengganu. Bahasa ini termasuk dalam bahagian Asli Selatan, bersama dengan bahasa-bahasa Semelai, Temoq, dan Mah Meri. Huraian awal bahasa Semaq Beri oleh pakar bahasa, Nicole Kruspe diterbitkan pada 2014.
Sekolah Kebangsaan Ulu Sungai Siong
Pada 2009, Sekolah Kebangsaan Ulu Sungai Siong memiliki 22 pelajar lelaki dan 14 pelajar perempuan, menjadikan jumlah keseluruhan murid seramai 36 orang. Ia mempunyai seramai 10 orang guru.2009
At the End of the Day (Disagree)
'At the End of the Day ialah album pertama oleh kumpulan indie, Disagree. Ia telah dikeluarkan pada 10 Februari 2004.
Makkoshotyka
Makkoshotyka merupakan sebuah kampung yang terletak di wilayah Borsod-Abaúj-Zemplén, di utara Hungary.
Jue Aziz
Kehidupan awal
Jue Aziz dilahirkan pada 18 Februari 1983 dan berasal dari Ampang, negeri Selangor dan merupakan anak bongsu daripada lima beradik. Jue Aziz juga memiliki Diploma Kesetiausahaan, Kolej Stamford.
Kehidupan peribadi
Jue telah berkahwin dengan pemuzik Indonesia, Bayu Daniels pada 9 Mac 2014 di Makassar, Indonesia dan mempunyai seorang anak angkat bernama Darwish.
Pada tahun 2019, Jue memberi kenyataan bahawa beliau sudah bercerai dengan bekas suami beliau iaitu Bayu dan mereka masih mengekalkan hubungan baik antara mereka berdua.
Mong, Norway
Mong, Norway merupakan sebuah kampung yang terletak di dalam negara Norway.
Rujukan
Mong, Norway
Florian Fuchs
Florian Fuchs (lahir 10 November 1991 di Hamburg) adalah Pemain hoki Jerman. Pada Sukan Olimpik 2012, beliau bertanding bagi pasukan kebangsaan di kejohanan lelaki.
Fuchs dinamakan Anugerah Pemain Tahunan FIH pada tahun 2012.
Ermir Lenjani
Ermir Lenjani (lahir 5 Ogos 1989) ialah seorang pemain bola sepak profesional Albania yang bermain sebagai pemain tengah untuk Nantes secara pinjaman dari Rennes.
Philondenx
Philondenx ialah komun di jabatan Landes di Aquitaine di barat daya Perancis.
Cibunar, Parung Panjang
Cibunar merupakan sebuah desa yang terletak dalam (daerah) kecamatan Parung Panjang, Kabupaten Bogor, Provinsi Jawa Barat, Indonesia.
Poskod
Poskod yang digunakan di Cibunar adalah 16360. Terdapat buah desa di dalam daerah kecamatan Parung Panjang.
Tilan
Tilan merupakan sebuah kawasan yang terletak di Iran.
Sekolah Kebangsaan Nanga Bon
Sekolah Kebangsaan Nanga Bon atau nama ringkasnya SK Nanga Bon, merupakan sebuah Sekolah kebangsaan yang terletak di D/A Pejabat Pelajaran Gabungan Sibu.
Pada 2009, Sekolah Kebangsaan Nanga Bon memiliki 48 pelajar lelaki dan 35 pelajar perempuan, menjadikan jumlah keseluruhan murid seramai 83 orang. Ia mempunyai seramai 11 orang guru.2009
Kasih Menumpang
Filem Kasih Menumpang merupakan sebuah filem Melayu yang diterbitkan di Malaysia pada 1955. Filem Kasih Menumpang diterbitkan dalam bentuk filem hitam putih tanpa warna.
Filem Kasih Menumpang mula ditayangkan pada 1955 di pawagam seluruh negara. Menampilkan Dato' S.Roomai Noor, Datin Hajah Rosnani Jamil dan ramai lagi.
Pengarah
Filem Kasih Menumpang diarah oleh pengarah Dato' L. Krishnan pada 1955.
Luro (suco)
Luro merupakan sebuah kawasan suco yang terletak di dalam negara Timor Leste.
Mályi
Mályi merupakan sebuah kampung yang terletak di wilayah Borsod-Abaúj-Zemplén, di utara Hungary.
Velká Bystřice
Velká Bystřice merupakan sebuah bandar yang terletak di daerah Olomouc, wilayah Olomouc, Republik Czech.
Keupayaan
Keupayaan boleh merujuk kepada:
Keupayaan juga boleh merujuk kepada:
Arahan Layak Terbang
Arahan Layak Terbang (biasanya disingkat AD, Airworthiness Directive) ialah pemberitahuan kepada pemilik dan pengendali pesawat diperakui bahawa kekurangan keselamatan yang diketahui dengan model tertentu pesawat, enjin, sistem avionik atau sistem lain yang ada dan mesti diperbaiki.
Sekiranya pesawat yang diperakui mempunyai arahan layak terbang luar biasa yang belum dipatuhi, pesawat tersebut tidak dianggap layak terbang. Oleh itu, wajib bagi pengendali pesawat untuk mematuhi AD.
Abung, Limpasu, Hulu Sungai Tengah
Abung merupakan sebuah desa di kecamatan Limpasu, Hulu Sungai Tengah, Kalimantan Selatan, Indonesia.
Florida de Liébana
Florida de Liébana merupakan sebuah kawasan perbandaran di Sepanyol di Salamanca, di komuniti autonomi Castile dan León.
Vaux-le-Vicomte
Vaux-le-Vicomte ialah sebuah istana Perancis Baroque yang terletak di Maincy, berhampiran Melun, 55 kilometer (34 mi) tenggara Paris di jabatan Seine-et-Marne di Île-de-France.
Dibina antara 1658 dan 1661 untuk Nicolas Fouquet, Marquis de Belle Île, Viscount of Melun dan Vaux, penguasa kewangan Louis XIV, château adalah karya seni bina yang berpengaruh di Eropah pertengahan abad ke-17.
Pimbo
Pimbo ialah komun di jabatan Landes di Aquitaine di barat daya Perancis.
Sekolah Kebangsaan Batang Lassa
Sekolah Kebangsaan Batang Lassa atau nama ringkasnya SK Batang Lassa, merupakan sebuah Sekolah kebangsaan yang terletak di D/A Pejabat Pelajaran Daerah Daro.
Pada 2009, Sekolah Kebangsaan Batang Lassa memiliki 54 pelajar lelaki dan 47 pelajar perempuan, menjadikan jumlah keseluruhan murid seramai 101 orang. Ia mempunyai seramai 12 orang guru.2009
Abung Surapati, Limpasu, Hulu Sungai Tengah
Abung Surapati merupakan sebuah desa di kecamatan Limpasu, Hulu Sungai Tengah, Kalimantan Selatan, Indonesia.
Senarai abad
Halaman-halaman ini mengandungi '''arah aliran abad dan milenium.
Paya Rumput Jaya
Kampung Paya Rumput Jaya terletak di dalam kawasan Sungai Udang, Daerah Melaka Tengah, Melaka. Terletak 21 kilometer dari Bandar Melaka, kampung ini mempunyai penduduk seramai 1557 orang.
Sejarah
Kampung ini adalah salah sebuah kampung lama di Negeri Melaka. Sejarah Kampung Paya Rumput Jaya bermula apabila ia dibuka pada tahun 1705 oleh empat orang sahabat dari Kerinchi, Sumatera iaitu Malim Panjang, Malim Sigai, Tuan Fakeh Ali dan seorang lagi yang tidak diketahui namanya. Mereka memberi nama Paya Rumput kerana semasa tiba di tempat ini mereka terjumpa dengan sebatang pokok kelinting sebesar empat pemeluk yang disalut rumput liar dari pangkal hingga ke hujung pokok di dalam kawasan hutan berpaya. Namun ada dakwaan yang menyatakan bahawa telah wujud penempatan lebih awal iaitu sekitar abad ke-15 kerana beberapa nama tempat di dalam Kampung Paya Rumput Jaya ini ada dinyatakan di dalam buku Hikayat Hang Tuah semasa peristiwa mencari gajah raja.
Pencapaian
Di bawah kepimpinan Hajjah Norhayati Abu Nor yang dilantik menjadi Pengerusi Jawatankuasa Keselamatan dan Kebajikan Kampung (JKKK) pada 2005 Sempena Sambutan Hari Kebangsaan peringkat kampung nama Kampung Paya Rumput Jaya diringkaskan kepada PARUJAS. Pada tahun 2006, kampung ini telah memenangi tempat pertama Program Keindahan dan Kecerian Kampung Sempena Bulan Kemerdekaan peringkat Negeri Melaka dan seterusnya pada 2007 mewakili Melaka untuk pertandingan yang sama di peringkat Zon Selatan Malaysia. Pada 17 Oktober 2008 menyaksikan sekali lagi Kampung Paya Rumput Jaya (PARUJAS) melakar sejarah apabila dinobatkan sebagai Johan Anugerah Desa Cemerlang 2008 peringkat kebangsaan.
Oleh kerana kecemerlangan yang berterusan yang ditunjukkan oleh belia di kampung ini, Gerakan Belia 4B(M) Cawangan Paya Rumput Jaya Wawasan di bawah kepimpinan Rudi Azizi Md Dali telah sekali lagi memenangi tempat pertama Anugerah Perdana Pertubuhan Belia 2009 peringkat Kebangsaan yang diadakan di Pusat Perdagangan Antarabangsa Melaka bersempena Sambutan Hari Belia Negara pada 15 Mei 2009. Ini merupakan sejarah kerana persatuan ini merupakan satu-satunya persatuan yang mendapat anugerah tertinggi belia sebanyak dua kali.
Ekonomi
Sumber utama ekonomi di kampung ini diperolehi melalui kegiatan ternakan lembu besar-besaran dan penanaman sayur seperti asparagus, bayam, sawi dan timun. Selain itu ada juga ternakan itik telur hasil kerjasama wanita kampung sebagai pendapatan sampingan.
Martonyi
Martonyi merupakan sebuah kampung yang terletak di wilayah Borsod-Abaúj-Zemplén, di utara Hungary.
Pemasyhuran Kemerdekaan Tanah Melayu
Pemilihan tarikh
Tarikh ini dipilih dalam mesyuarat antara Ketua Pemuda UMNO Tun Sardon Jubir dan timbalannya Haji Ahmad Badawi (bapa Perdana Menteri Malaysia ke-5) di Kepala Batas, Pulau Pinang pada 1956. Mufti Pulau Pinang, Haji Abdullah Fahim turut ikut serta dalam perbincangan tersebut.
30 Ogos: Malam Merdeka
Sebelum pemasyhuran kemerdekaan Tanah Melayu dibuat, pada 30 Ogos 1957 pukul 12.00 tengah malam di Padang Kelab Selangor, Kuala Lumpur, telah diadakan upacara menurunkan bendera Union Jack seiring lagu kebangsaan British menandakan berakhirnya penjajahan British di Tanah Melayu; Bendera Persekutuan Tanah Melayu dinaikkan berganti oleh anggota Angkatan Laut Tanah Melayu sambil disaksikan sendiri Tunku Abdul Rahman menandakan lahirnya sebuah negara baru yang berdaulat, setaraf dan setimpal dengan semua negara-negara dunia. Bendera Persekutuan Tanah Melayu telah dinaikkan
31 Ogos: Upacara Pengisytiharan
Pada 31 Ogos 1957 bertempat di stadium yang baru dirasmikan iaitu Stadium Merdeka, Kuala Lumpur telah menyaksikan peristiwa bersejarah bagi Tanah Melayu iaitu secara rasminya penyerahan pemerintahan Persekutuan Tanah Melayu daripada pemerintahan British kepada warganegara Tanah Melayu. Sebanyak 20,000 orang mengisi lapangan Stadium tersebut.
Hujan lebat yang turun sejak 3 pagi menyukarkan pergerakan dan sehingga 6.30 pagi, stadium masih belum dipenuhi oleh pengunjung. Ini menyebabkan upacara telah ditangguhkan selama sejam dan pengumuman majlis bermula kedengaran bukan pada pukul tujuh seperti yang dijangka tetapi pada pukul lapan. 2,000 orang tentera Persekutuan menumpang di sekolah-sekolah berhampiran stadium sebelum itu berarak dalam hujan dan tujuh batalion yang membuat perarakan ketika itu iaitu Rejimen Persekutuan, Skuadron Isyarat, Skuadron Jurutera, Tentera Laut Diraja Tanah Melayu, Tentera Laut Simpanan Diraja Tanah Melayu dan Askar Sivil Persekutuan.
Pada pukul 8, para media telah diberi pengumuman untuk bersedia dan semua peralatan kamera dan media ketika itu dipasang dengan perlindungan plastik atau pelapik kalis air lain di sekitar padang yang lembap. Kebetulan, hujan reda yang memungkin segala persiapan sebelum upacara bermula dapat dijalankan dengan mudah. Pengunjung bertambah ramai untuk menyaksikan upacara bersejarah ini.
Antara kumpulan pengunjung yang tiba di stadium adalah Kadet, Pengakap Laut (dengan pakaian putih, topi putih dan seluar pendek berwarna biru), Pandu Puteri (berpakaian biru muda), Pengakap (dengan kain skaf, berwarna merah dan emas, merah dan hitam, merah dan biru, merah dan putih), Pasukan Briged St. John's Ambulance dan Palang Merah British turut mengambil tempat di sisi stadium manakala kumpulan pancaragam dan pengawal kehormat berada di susur terowong masuk.
Kemudian, tetamu-tetamu kehormat mula tiba Lord Chancellor dari England berpakaian yang sama seperti ketika beliau menjadi hakim Mahkamah Tinggi Persekutuan. Pemangku Yang di-Pertuan Besar Negeri Sembilan merupakan Raja Melayu yang pertama berangkat tiba diikuti Tengku Mahkota Johor (dalam pakaian uniform tentera baginda) yang menggantikan Sultan Johor, Sultan Perak (berpakaian berwarna krim), Sultan Terengganu (berpakaian emas bersama merah gelap dan hijau), Sultan Kelantan (berpakaian emas pucat), Sultan Kedah (berpakaian biru dan perak) Raja Perlis (berpakaian emas), Sultan Pahang (berwarna merah senduduk dan dan perak) serta yang akhir sekali, baginda Yang di-Pertuan Agong yang berpakaian perang serta memakai keris yang baru. Setiap daripada baginda diiringi bunyi nafiri dan berdiri di bawah payung kuning keemasan sambil Yang di-Pertuan Agong berjalan ke tempat duduk baginda. Pengunjung stadium masih lagi berdiri apabila Putera Henry, Duke Gloucester masuk sambil diiringi Sir Donald MacGillivray. Dengan ketibaan semua tetamu diraja, upacara Pengisytiharan dimulakan.
Adikung Duke membawa watikah perlembagaan yang menyatakan pengunduran daripada perlindungan British terhadap negeri-negeri Melayu dan kedaulatan terhadap Pulau Pinang dan Melaka. Raja-raja Melayu mula melangkah ke pentas dan Duke mengambil tempat di depan pentas sambil menerima hormat diraja sambil diiringi oleh Sir Donald MacGillivray. Ketika itu merupakan kali terakhir satu-satu upacara negara menyanyikan lagi kebangsaan British di Persekutuan Tanah Melayu. Kemudian, baginda Duke membacakan perutusan daripada baginda Ratu Elizabeth II akan pernyataan baginda yang mengalukan kemasukan Persekutuan ke dalam Komanwel dan mendoakan kejayaan negara ini.
Kemudian, Perdana Menteri Tunku Abdul Rahman bangun dari tempat duduknya dan menerima watikah perlembagaan sebagai lambang penyerahan kuasa pemerintahan sepenuhnya kepada Persekutuan Tanah Melayu. Duke mengambil tempat duduk dan Tunku mulakan ucapannya dalam bahasa Inggeris. Setelah Tunku mengucapkan penghargaan kepada Great Britain atas pertolongan untuk mencapai kemerdekaan, beliau mula membaca teks "Pemasyhuran Kemerdekaan".
Bouzov
Bouzov merupakan sebuah kampung dan kawasan perbandaran yang terletak di daerah Olomouc, wilayah Olomouc, Republik Czech.
Pemasyhuran Kemerdekaan Tanah Melayu
31 Ogos: Upacara Pengisytiharan
Pengisytiharan itu disambut dengan laungan "merdeka" sebanyak 7 kali sebagai Perdana Menteri Persekutuan Tanah Melayu yang pertama di hadapan 20 ribu rakyat Persekutuan Tanah Melayu dan Raja-rajanya serta perwakilan dari 30 negara-negara Komanwel dan negara-negara asing lainnya. Bendera Persekutuan Tanah Melayu telah dinaikkan dengan iringan Lagu Kebangsaan Negaraku yang buat pertama kalinya diperdengarkan secara rasmi dalam sebuah negara baru. Diikuti pula selepas itu dengan seruan azan oleh Hassan Azhari sebagai simbolik keberadaan Islam sebagai agama rasmi negara Tanah Melayu baru terlahir, serta tembakan meriam seratus satu das.
Dengan bunyi nobat nafiri, Yang di-Pertuan Agong diiringi oleh Duke of Gloucester berangkat pergi dari pentas diikuti pemerintah Melayu yang lain, Perdana Menteri dan Sir Donald MacGillivray. Kemudian, doa selamat dibacakan bagi memohon keberkatan dan keredhaan Allah terhadap sebuah negara yang baru dilahirkan. Dengan pengisytiharan itu, maka berakhirlah penjajahan Inggeris dan kuasa Baginda Ratu Elizabeth II ke atas Persekutuan Tanah Melayu termasuk Pulau Pinang dan Melaka iaitu sejak lebih 170 tahun. Pada hari itu juga Pesuruhjaya Tinggi British yang terakhir di Persekutuan Tanah Melayu, Sir Donald MacGillivray dan isterinya telah meninggalkan negara ini dan pulang ke England.
Tetamu kehormat
Apabila Tanah Melayu meraikan Hari Kemerdekaannya yang pertama, hotel-hotel baru didirikan di serata Kuala Lumpur untuk menampung     kedatangan pihak barisan perwakilan asing      delegasi yang dari luar bakal datang setelah    dijemput oleh Kerajaan Persekutuan Tanah Melayu untuk menyaksikan hari bersejarah tersebut.
Ketika mendarat di Lapangan Terbang Sungai Besi, tetamu kehormat telah disambut oleh Pesuruhjaya Tinggi British di Tanah Melayu, Sir Donald Charles MacGillivray dan Lady MacGillivray, Yang di-Pertuan Agong Tanah Melayu yang pertama, Tuanku Abdul Rahman diiringi Raja Permaisuri Agong dan Perdana Menteri Tanah Melayu yang pertama, Tunku Abdul Rahman.
Versi Rumi Bahasa Melayu
Pemasyhuran kemerdekaan Dengan nama Allah yang Maha Murah lagi Mengasihani, segala puji bagi Allah yang Maha Berkuasa dan selawat dan salam ke atas sekalian Rasul-Nya.
Bahawasanya oleh kerana telah tibalah masanya bagi umat Persekutuan Tanah Melayu ini mencapai taraf suatu bangsa yang merdeka lagi berdaulat sama setimbal kedudukannya dengan segala bangsa seluruh dunia.
Dan bahawasanya oleh kerana dengan perjanjian yang disebut namanya Perjanjian Tanah Melayu tahun 1957 yang diperbuat di antara Duli Yang Maha Mulia Baginda Queen dengan Duli-duli Yang Maha Mulia Raja-raja Negeri Melayu maka telah dipersetujui bahawa Negeri-negeri Melayu iaitu Johor, Pahang, Negeri Sembilan, Selangor, Kedah, Perlis, Kelantan, Terengganu, dan Perak serta negeri yang dahulunya dinamakan Negeri Selat iaitu Melaka dan Pulau Pinang mulai 31 hari bulan Ogos tahun 1957, hendaklah menjadi sebuah Persekutuan baharu bagi negeri-negeri yang bernama Persekutuan Tanah Melayu.
Dan bahawasanya oleh kerana telah bersetuju pula di antara kedua-dua pihak dalam perjanjian yang tersebut iaitu Melaka dan Pulau Pinang hendaklah daripada tarikh yang tersebut itu tamat daripada menjadi sebahagian daripada jajahan takluk Baginda Queen dan Duli Yang Maha Mulia Baginda Queen tidak lagi berhak menjalankan apa-apa jua kedaulatan Baginda di atas kedua-dua buah negeri yang tersebut itu.
Dan bahawasanya oleh kerana telah bersetuju pula di antara kedua-dua pihak yang tersebut iaitu Perjanjian Persekutuan Tanah Melayu tahun 1948, dan segala perjanjian yang lain yang ada sekarang di antara Duli Yang Maha Mulia Baginda Queen dengan Duli-duli Yang Maha Mulia Raja-raja ataupun salah seorang daripada Baginda itu sebelum tarikh yang tersebut hendaklah dibatalkan mulai daripada tarikh itu, dan semua kuatkuasa-kuatkuasa dan hak-hak Duli Yang Maha Mulia Baginda Queen ataupun Parlimen Negeri United Kingdom dalam Negeri-negeri Selat yang tersebut itu ataupun yang berhubung dengannya atau Negeri-negeri Melayu ataupun Persekutuan Tanah Melayu seluruhnya adalah tamat dengan sendirinya.
Sennheiser
Sennheiser electronic GmbH & Co. KG merupakan syarikat audio swasta Jerman yang mengkhusus dalam reka bentuk dan pengeluaran pelbagai produk termasuk mikrofon, fon kepala, aksesori telefon dan penerbangan alat dengar untuk aplikasi peribadi, profesional dan perniagaan.
Pemasyhuran Kemerdekaan Tanah Melayu
Versi Rumi Bahasa Melayu
Dan bahawasanya oleh kerana Duli Yang Maha Mulia Baginda Queen, Duli-duli Yang Maha Mulia Raja-raja Melayu, Parlimen Negeri United Kingdom dan Majlis-majlis Undangan Persekutuan dan Negeri-negeri Melayu telah meluluskan Perjanjian Persekutuan Tanah Melayu tahun 1957 itu berjalan kuat kuasanya.
Dan bahawasanya oleh kerana sebuah perlembagaan bagi kerajaan Persekutuan Tanah Melayu telah ditentukan menjadi suatu kanun yang muktamad baginya.
Dan bahawasanya oleh kerana Perlembagaan Persekutuan yang tersebut itu maka ada disediakan syarat untuk menjaga keselamatan hak-hak dan keutamaan Duli-duli Yang Maha Mulia Raja-raja serta hak-hak asasi dan kebebasan sekalian rakyat dan untuk memajukan Persekutuan Tanah Melayu dengan aman dan damai serta teratur sebagai sebuah kerajaan yang mempunyai Raja yang Berperlembagaan yang berdasarkan demokrasi cara Parlimen.
Dan bahawasanya oleh kerana Perlembagaan Persekutuan yang tersebut itu telah diluluskan oleh suatu undang-undang yang diadakan oleh Majlis Undangan Persekutuan serta dengan undang-undang yang diadakan oleh negeri-negeri Melayu dan dengan ketetapan-ketetapan di dalam Majlis Undangan Negeri Melaka dan Pulau Pinang, dengan demikian Perlembagaan itu telah berjalan kuat kuasanya pada 31 hari bulan Ogos tahun 1957.
Maka, dengan nama Allah yang Maha Murah lagi Maha Mengasihani, saya Tunku Abdul Rahman Putra ibni Almarhum Sultan Abdul Hamid Halim Shah, Perdana Menteri bagi Persekutuan Tanah Melayu, dengan persetujuan dan perkenan Duli-duli Yang Maha Mulia Raja-raja Negeri-negeri Melayu dengan ini memasyhurkan dan meisytiharkan bagi pihak umat Persekutuan Tanah Melayu bahawa mulai daripada Tiga Puluh Satu hari bulan Ogos Tahun Seribu Sembilan Ratus Lima Puluh Tujuh maka Persekutuan Tanah Melayu yang mengandungi di dalamnya Negeri-negeri Johor, Pahang, Negeri Sembilan, Selangor, Kedah, Perlis, Kelantan, Terengganu, Perak, Melaka dan Pulau Pinang dengan limpah rahmat Allah subhanahu wa ta'ala akan kekal menjadi sebuah negara demokrasi yang merdeka dan berdaulat serta berdasarkan kepada kebebasan dan keadilan dan sentiasa menjaga dan mengutamakan kesejahteraan dan kesentosaan rakyatnya dan mengekalkan keamanan di antara segala bangsa.
Versi Jawi (ejaan asal)
ڤمشهوران کمرديکا ء ن
دڠن نام الله يڠمها موره لاݢي مڠسيهاني⹁ سݢالا ڤوجي باݢي الله يڠ مها برکواس دان صلواة دان سلام کا ء تس سکالين رسولڽ.
بهواساڽ اوليه کران تله تيباله ماسڽ باݢي اومة ڤرسکتوان تانه ملايو اين منچاڤي طرف سواة بڠسا يڠمرديکا لاݢي بردولة سام ستيمبل کدودقکنڽ دڠن سݢل بڠسا دسلوره دنيا.
دان بهواسڽ اوله کران دڠن ڤرجنجين يڠدسبوة نماڽ ڤرجنجين ڤرسکتوان تانه ملايو تاهون 1957 يڠدڤربواة دانتارا دولي يڠمها مليا بݢندا کو ء ين دڠن دولي٢ يڠ مها مليا راج٢ نݢري ملايو مک تله دڤرستوجو ء ي بهاوا نݢري٢ ملايو يا ء يت جوهر⹁ ڤهڠ⹁ نݢري سمبيلن⹁ سلاڠور⹁ قدح⹁ ڤرليس⹁ کلنتن⹁ ترڠݢانو⹁ دان ڤيرق سرة نݢري يڠدهولوڽ دنماکن نݢري سلت يا ء يت ملاک دان ڤولو ڤينڠ مولا ء ي درڤد 31 هاريبولن اوݢس‌ ة تاهون 1957⹁ هندقله منجادي سبواه ڤرسکتوان بهارو باݢي نݢري٢ يڠ برنام ڤرسکتوان تانه ملايو.
دان بهواسڽ اوله کران تله برستوجو ڤول دانتارا کدوا٢ ڤيهق دالم ڤرجنجين يڠترسبوة يا ء يت ملاک دان ڤولو ڤينڠ هندقله درڤد تاريخ يڠترسبوة ايت تمت درڤد منجادي سبهاݢين درڤد ججاهن تعلوق بݢندا کو ء ين دان دولي يڠمها مليا بݢندا کو ء ين تيدق لاݢي برحق منجالنکن اڤ٢ جوا کدولاتن بݢندا دا ء تس کدوا٢ بواه نݢري يڠترسبوة ايت.
دان بهواسڽ اوله کران تله برستوجو ڤول دانتارا کدوا٢ ڤيهق يڠترسبوة يا ء يت ڤرجنجين ڤرسکتوان تانه ملايو تاهون 1948⹁ دان سݢل ڤرجنجين٢ لا ء ين يڠاد سکارڠ دانتارا دولي يڠمها مليا بهندا کو ء ين دڠن دولي٢ يڠمها مليا راج٢ اتو ڤون ساله سئورڠ درڤد بݢندا٢ ايت سبلوم تاريخ يڠترسبوة هندقله دبطلکن مولا ء ي درڤد تاريخ ايت⹁ دان سموا قواتکواس٢ دان حق٢ دولي يڠمها مليا بݢندا کو ء ين اتو ڤون ڤرليمن‌ ة نݢري يونيتيد کيڠدم دالم نݢري٢ سلت يڠترسبوة ايت اتو ڤون يڠبرهوبڠ دڠنڽ اتو نݢري٢ ملايو اتو ڤون ڤرسکتوان تانه ملايو سلورهڽ اداله تمت دڠن سنديريڽ.
دان بهواسڽ اوله کران دولي يڠمها مليا بݢندا کو ء ين⹁ دولي٢ يڠمها مليا راج٢ ملايو⹁ ڤرليمن‌ ة نݢري يونيتيد کيڠدم دان مجلس٢ اوندڠن ڤرسکتوان دان نݢري٢ ملايو تله ملولوسکن ڤرجنجين ڤرسکتوان تانه ملايو تاهون 1957 ايت برجالن قواتکواسڽ.
دان بهواسڽ اوله کران سبواه ڤرلمبݢا ء ن باݢي کراجا ء ن ڤرسکتوان تانه ملايو تله دتنتوکن منجادي سواة قانون يڠ معتمد باݢيڽ.
دان بهواسڽ اوله کران ڤرلمبݢا ء ن ڤرسکتوان يڠ ترسبوة ايت مک اد دسدياکن شرط انتوق منجاݢ کسلامتن حق٢ دان کا ء وتما ء ن دولي٢ يڠمها مليا راج٢ سرة حق٢ اساسي دان کبيباسن سکلين رعية دان انتوق مماجوکن ڤرسکتوان تانه ملايو دڠن امان دان دامي سرة تراتور سباݢي سبواه کراجا ء ن يڠ ممڤوڽا ء ي راج يڠبرڤرلمبݢا ء ن يڠبرداسرکن ديموقراسي چارا برڤرليمن‌ ة.
دان بهواسڽ اوله کران ڤرلمبݢا ء ن ڤرسکتوان يڠ ترسبوة ايت تله دلولوسکن اوله سواة اوندڠ٢ يڠداداکن اوله مجلس اوندڠن ڤرسکتوان سرة دڠن اوندڠ٢ يڠداداکن اوله نݢري٢ ملايو دان دڠن کتتاڤن٢ ددالم مجلس اوندڠن نݢري ملاک دان ڤولو ڤينڠ⹁ دڠن دمکين ڤرلمباݢا ء ن ايت تله برجالن قواتکواسڽ ڤد 31 هاريبولن اوݢس‌ ة تاهون 1957.
مک دڠن نام الله يڠمها موره لاݢي مها مڠسيهاني⹁ ساي تڠکو عبدالرحمن ڤترا ابن المرحوم سلطان عبدالحميد حاليم شاه⹁ ڤردان منتري باݢي ڤرسکتوان تانه ملايو⹁ دڠن ڤرستوجوان دان ڤرکنن دولي٢ يڠمها مليا راج٢ نݢري٢ ملايو دڠن اين ممشهور دان ⹁ما ء شتهارکن باݢي ڤيهق اومة ڤرسکتوان تانه ملايو بهوا مولا ء ي درڤد تيݢ ڤوله ساتو هاريبولن اوݢس‌ ة تاهون سريبو سمبيلن راتوس ليم ڤوله توجه مک ڤرسکتوان تانه ملايو يڠ مڠندوڠي ددالمڽ نݢري٢ جوهر⹁ ڤهڠ⹁ نݢري سمبيلن⹁ سلاڠور⹁ قدح⹁ ڤرليس⹁ کلنتن⹁ ترڠݢانو⹁ ڤيرق⹁ ملاک دان ڤولو ڤينڠ دڠن ليمڤه رحمة الله سبحانه وتعالى اکن ککل منجادي سبواه نݢارا ديموقراسي يڠ مرديکا دان بردولة سرة برداسرکن کڤد کبيباسن دان کعديلن دان سنتياس منجاݢ دان مڠاوتماکن کسجهترا ء ن دان کسنتوسا ء ن رعيتڽ دان مڠکلکن کا ء مانن دانتارا سݢل بڠسا.
Versi Jawi (ejaan kini)
ڤمشهورن کمرديکا ء ن
دڠن نام الله يڠ مها موره لاݢي مڠاسيهني⹁ سݢل ڤوجي باݢي الله يڠمها برکواس دان صلواة دان سلام کا ء تس سکلين رسولڽ.
بهاواسڽ اوله کران تله تيباله ماسڽ باݢي اومة ڤرسکوتوان تانه ملايو اين منچاڤاي طرف سواتو بڠسا يڠ مرديک لاݢي بردولت سام ستيمبل کدودوقکنڽ دڠن سݢالا بڠسا دسلوروه دنيا.
Tenaga kerja
Tenaga kerja ialah kumpulan buruh dalam penggajian. Istilah ini umumnya digunakan untuk memerikan mereka yang bekerja untuk sebuah syarikat atau industri, tetapi kadang-kadang ia juga digunakan untuk kawasan geografi seperti bandar raya, negara, negeri, dan sebagainya. Istilah "tenaga kerja" secara umumnya tidak merangkumi majikan atau pengurusan. Ia juga boleh merangkumi kesemua mereka yang sedia untuk bekerja.
Pemasyhuran Kemerdekaan Tanah Melayu
Versi Jawi (ejaan kini)
دان بهاواسڽ اوليه کران دڠن ڤرجنجين يڠ دسبوت نماڽ ڤرجنجين ڤرسکوتوان تانه ملايو تاهون 1957 يڠ دڤربوات دأنتارا دولي يڠ مها مليا بݢيندا کو ء ين دڠن دولي٢ يڠ مها مليا راج٢ نݢري ملايو مک تله دڤرستوجو ء ي بهاوا نݢري٢ ملايو يا ء يت جوهر⹁ ڤهڠ⹁ نݢري سمبيلن⹁ سلاڠور⹁ قدح⹁ ڤرليس⹁ کلنتن⹁ ترڠݢانو⹁ دان ڤيراق سرتا نݢري يڠ دهولوڽ دنماکن نݢري سلت يا ء يت ملاک دان ڤولاو ڤينڠ مولا ء ي درڤد 31 هاري بولن اوݢوس‌ تاهون 1957⹁ هندقله منجادي سبواه ڤرسکوتوان بهارو باݢي نݢري٢ يڠ برنام ڤرسکتوان تانه ملايو.
Tenaga kerja
Pekerja boleh menjadi anggota kesatuan sekerja, dengan kesatuan itu menjalani perundingan tentang gaji dan keadaan bekerja. Jika keresahan buruh berlaku, kesatuan sekerja memainkan peranan penyelarasan untuk mengatur undi tenaga kerja dan mengambil tindakan mogok.
Pemasyhuran Kemerdekaan Tanah Melayu
Versi Jawi (ejaan kini)
دان بهاواسڽ اوليه کران تله برستوجو ڤولا دأنتارا کدوا-دوا ڤيهق دالم ڤرجنجين يڠ ترسبوت يا ء يت ملاک دان ڤولاو ڤينڠ هندقله درڤد تاريخ يڠترسبوت ايت تامت درڤد منجادي سبهاݢين درڤد جاجهن تعلوق بݢيندا کو ء ين دان دولي يڠ مها مليا بݢيندا کو ء ين تيدق لاݢي برحق منجالنکن اڤ٢ جوا کدولتن بݢيندا دأتس کدوا-دوا بواه نݢري يڠ ترسبوت ايت.
Tenaga kerja
Faedah keanggotaan
Faedah yang datang dengan menjadi seorang anggota tenaga kerja dikatakan termasuk: Namun, kesemua itu tidak semestinya datang secara langsung daripada menjadi seorang anggota tenaga kerja. Keadaan kewangan seseorang biasanya bergantung kepada majikan, pelanggan, upah, dan inflasi. Tambahan lagi, seseorang masih dapat berasa berguna tanpa menjadi seorang anggota tenaga kerja.
Pemasyhuran Kemerdekaan Tanah Melayu
Versi Jawi (ejaan kini)
دان بهاواسڽ اوليه کران تله برستوجو ڤولا دأنتارا کدوا-دوا ڤيهق يڠ ترسبوت يا ء يت ڤرجنجين ڤرسکوتوان تانه ملايو تاهون 1948⹁ دان سݢالا ڤرجنجين٢ لا ء ين يڠ اد سکارڠ دانتارا دولي يڠ مها مليسا بݢيندا کو ء ين دڠن دولي٢ يڠ مها مليا راج٢ اتاوڤون ساله سأورڠ درڤد بݢيندا ايت سبلوم تاريخ يڠ ترسبوت هندقله دبطلکن مولا ء ي درڤد تاريخ ايت⹁ دان سموا قواتکواس٢ دان حق٢ دولي يڠ مها مليا بݢيندا کو ء ين اتاوڤون ڤرليمن‌ نݢري يونايتد کيڠدم دالم نݢري٢ سلت يڠ ترسبوت ايت اتاوڤون يڠ برهوبوڠ دڠنڽ اتاو نݢري٢ ملايو اتاوڤون ڤرسکوتوان تانه ملايو سلورهڽ اداله تامت دڠن سنديريڽ.
دان بهاواسڽ اوليه کران دولي يڠ مها مليا بݢيندا کو ء ين⹁ دولي٢ يڠ مها مليا راج٢ ملايو⹁ ڤرليمن‌ نݢري يونايتد کيڠدم دان مجليس٢ اوندڠن ڤرسکوتوان دان نݢري٢ ملايو تله ملولوسکن ڤرجنجين ڤرسکوتوان تانه ملايو تاهون 1957 ايت برجالن قوات کواسڽ.
دان بهاواسڽ اوليه کران سبواه ڤرلمباݢا ء ن باݢي کراجا ء ن ڤرسکتوان تانه ملايو تله دتنتوکن منجادي سواتو قانون يڠ معتمد باݢيڽ.